*****

ΚΑΝΟΝΙΣΜΟΣ (ΕΟΚ) αριθ. 381/86 ΤΗΣ ΕΠΙΤΡΟΠΗΣ

της 20ής Φεβρουαρίου 1986

σχετικά με πρόσθετη πληρωμή ενίσχυσης στην παραγωγή για ορισμένα μεγέθη συσκευασιών τοματοπολτού που είχαν παραχθεί από ελληνικές τομάτες κατά την περίοδο εμπορίας 1983/84

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ελλάδας,

τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 3γ παράγραφος 5,

Εκτιμώντας:

ότι στην υπόθεση 192/83 - Ελληνική Δημοκρατία/Επιτροπή των Ευρωπαϊκών Κοινοτήτων - το Δικαστήριο των Ευρωπαϊκών Κοινοτήτων αποφάνθηκε ότι ο κανονισμός (ΕΟΚ) αριθ. 1615/83 της Επιτροπής της 15ης Ιουνίου 1983 που τροποποίησε τον κανονισμό (ΕΟΚ) αριθ. 1602/82 περί καθορισμού των συντελεστών που θα εφαρμοσθούν για την ενίσχυση στην παραγωγή τοματοπολτού (3) ήταν άκυρος, καθόσον οι συντελεστές που καθορίστηκαν με τον εν λόγω κανονισμό είχαν σαν αποτέλεσμα τη δημιουργία άνισης μεταχείρισης μεταξύ της Ελλάδας και των άλλων κρατών μελών, όσον αφορά την αντιστάθμιση της επιπλέον δαπάνης που προέκυπτε από τη χρησιμοποίηση συσκευασίας μικρότερης από τη σταθμισμένη συσκευασία·

ότι ο κανονισμός (ΕΟΚ) αριθ. 1615/83 εφαρμόστηκε για την περίοδο εμπορίας 1983/84·

ότι πρέπει να διορθωθεί η άνιση μεταχείριση που δημιουργήθηκε · ότι, για το σκοπό αυτό, πρέπει να αυξηθεί η ενίσχυση στην παραγωγή που πληρώθηκε ή πρόκειται να πληρωθεί για τα εν λόγω προϊόντα·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η ενίσχυση στην παραγωγή που πληρώθηκε ή πρόκειται να πληρωθεί για τοματοπολτό με περιεχόμενη ξηρή ουσία μικρότερη από 93 %, που έχει παραχθεί από τομάτες που καλλιεργήθηκαν στην Ελλάδα κατά την περίοδο εμπορίας 1983/84, αυξάνεται, με πρόσθετη πληρωμή, ως εξής για τα προϊόντα των οποίων το μέγεθος συσκευασίας αναφέρεται παρακάτω:

Αύξηση του ποσοστού για τοματοπολτό συσκευασμένο σε

1.2.3.4 // // // // // άμεσες

συσκευασίες

μικρότερες

από 1,5 kg αλλά

όχι μικρότερες

από 0,7 kg // άμεσες

συσκευασίες

μικρότερες

από 0,7 kg αλλά

όχι μικρότερες

από 0,25 kg // άμεσες

συσκευασίες

μικρότερες

από 0,25 kg αλλά

όχι μικρότερες

από 0,15 kg // άμεσες

συσκευασίες

μικρότερες

από 0,15 kg // // // // // 2,51 // 4,79 // 6,87 // 8,78 // // // //

2. Η αύξηση που αναφέρεται στην παράγραφο 1 πληρώνεται μόνο μετά από αίτηση του μεταποιητή. Η αίτηση πρέπει να υποβληθεί στις αρμόδιες αρχές το αργότερο στις 30 Απριλίου 1986.

Άρθρο 2

Ο παρών κανονισμός αρχίζει να ισχύει την τρίτη ημέρα μετά τη δημοσίευσή στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Φεβρουαρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 73 της 21. 3. 1977, σ. 1.

(2) ΕΕ αριθ. L 362 της 31. 12. 1985, σ. 8.

(3) ΕΕ αριθ. L 159 της 17. 6. 1983, σ. 48.